Ledere fra Serbia og Kosovo i samtaler i Brussel
EU utenrikssjef Catherine Ashton sier at stemningen under møtet var god og konstruktiv. - Vi bestemte oss for å fortsette dialogen for å få til en normalisering av forholdet mellom de to partene, og begge forpliktet seg til å jobbe sammen, sier Ashton. Hun regner med at det snart blir et nytt møte. Kosovo var tidligere en del av Serbia, men erklærte uavhengighet i 2008. Serbia har imidlertid nektet å anerkjenne Kosovo som selvstendig, og spenningene er store mellom de kosovo-albanske myndighetene og den serbiske minoriteten i landet. EU har tilrettelagt for samtaler mellom Serbia og Kosovo siden mars 2011, men fredagens møte var det første på et såpass høyt politisk nivå. Det er første gang Ashton leder samtalene. \
Statsministrene fra Serbia og Kosovo, Ivica Dacic og Hashim Thaçi, møttes fredag for første gang til samtaler i regi av EU. Formålet er å dempe spenningene vest på Balkan.